open-index/open-wikipedia-markdown huggingface dataset:
Lana

***Lana*** הוא ההוצאה המחודשת של *[[SOS (אלבום של סיזה)|SOS]]*, אלבום האולפן השני של הזמרת האמריקאית סיזה. האלבום יצא לאור ב-20 בדצמבר 2024, בהוצאת חברות התקליטים טופ דואוג אנטרטיינמנט ו-RCA רקורדס.

## רקע וקידום
בסוף שנת 2022, הוציאה סיזה את אלבום האולפן השני *[[SOS (אלבום של סיזה)|SOS]]*, אשר זכה לשבחים רבים ולהצלחה מסחרית. ב-25 בפברואר 2023, דווח שהיא אמורה להוציא כ-10 שירים חדשים שטרם נשמעו בעבר בגרסת דלוקס של *SOS*. ב-8 בספטמבר, ערכה סיזה מסיבת חגיגת אלבום הפתעה שראתה אותה מאשרת את מהדורת הדלוקס של האלבום. היא תיארה אותו כ"אלבום שלם" המורכב מ"שבעה עד עשרה שירים". במהלך האירוע, סיזה ביצעה ארבע מהרצועות החדשות: "Saturn", "PSA", "DTM", ו-"Boy from South Detroit".

בנובמבר 2023, הבהירה סיזה שהפרויקט עצמו "הפך לאלבום משל עצמו" וחשבה להוציא אותו "באקראי" מכיוון שזה יהיה בלתי צפוי. היא השוותה את עצמה לזמרים פרנק אושן ולאנדרה 3000 בכך שהיא חופשיה לעשות מה שהיא רוצה. בהרחבה על החלטתה להפוך אותו לאלבום, היא אמרה שזה הפך ליותר מהצפוי והתייחסה לתהליך היצירה ככיפי ולא יותר מדי ב"ראש שלה". ב-10 בדצמבר, חשפה סיזה סדרה של עטיפות אלבומים בו הופיע הכיתוב *Lana* בעמוד האינסטגרם שלה. החשיפה התרחשה לכבוד צאת שנה לאלבום האולפן השני שלה *SOS*, היא תיארה את התחושה של להוציא את האלבום למשך שנה כמשנה חיים והתוודתה שעדיין לא "עבדה השנה". מגזין "בילבורד" העריך שתאריך היציאה של האלבום נקבע ל-15 בדצמבר בשל שסיזה לבשה חולצת ג'רזי בו הופיע המספר 15.

סיזה ציינה שיצירת המוזיקה החדשה שלה נובעת ממקום "יפה ומאפשר" יותר, ולא מתוך זווית כואבת או שבורה. קנדריק לאמאר, שותפה לחברת התקליטים, שיבח את הפתיחות היצירתית שלה ואמר: "אני מזהה גרסה יותר אקספרסיבית של סיזה. הביישנות כבר לא מהווה מכשול – לפחות חלקית".

## שם האלבום
סיזה, ששמה האמיתי הוא סולנה רו, השתמשה באחד מהכינויים שלה כדי לתת ל-*SOS* את התואר שלו, והדבר נכון גם לגבי *Lana*. את הכינוי שלה "לאנה" היא קיבלה בגיל 13, כשתכננה לקעקע עליה את שמה הפרטי. לדבריה, היא נאלצה לשלם 10 דולר לאות, אך לאחר שרק 40 דולר, היא השתמשה רק בארבע האותיות האחרונות של "סולנה" לקעקוע שלה.

## רשימות סוף שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025.

## פרסים ומועמדויות

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סיזה
קטגוריה:אלבומי הוצאה מחודשת
קטגוריה:אלבומי המשך
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי חברת RCA רקורדס
עינת אדמוני

**עינת אדמוני** (נולדה ב-19 במאי 1971) היא שפית, בעלת מסעדה, מחברת ספרי בישול וקומיקאית ישראלית המתגוררת בארצות הברית. בין השפיות הראשונות שהציגו את המטבח הישראלי בארצות הברית. מופיעה בתוכניות טלוויזיה ומופיעה כסטנדאפיטית.

## ביוגרפיה
אדמוני נולדה וגדלה בעיר בני ברק למשפחה דתית שחזרה בתשובה. היא ממוצא יהודי עיראקי, איראני ותימני. בצבא שרתה כנהגת בבסיס נבטים ובהמשך כטבחית.

אחרי הצבא גרה ארבע שנים בגרמניה, אז חזרה לישראל ולמדה בתדמור. ב-1999 עברה לניו יורק.

## קריירה
אדמוני הייתה אחת מהשפים הראשונים שהציגו את המטבח הישראלי לאמריקאים. היא פתחה 13 מסעדות לאורך הקריירה שלה. היא מפעילה את מסעדת הדגל שלה בניו יורק, "בלבוסטה" (Balaboosta), והיא המייסדת של הזיכיון פלאפלי "טעים" (Taim), שנכון ל-2019 כלל 30 סניפים ברחבי ארצות הברית, הזיכיון הורחב על ידי השקעה של Chipotle, רשת מזון מהיר שמגישה אוכל מקסיקני.

היא הופיעה שלוש פעמים בתוכנית הריאליטי "Chopped" של Food Network וזכתה פעמיים. אדמוני חזרה לתוכנית כשופטת. המנחה טד אלן ציין את אדמוני כאחת מארבע הנשים הזכורות ביותר שהתחרו בתוכנית.

בשנת 2019, אדמוני למדה שיעורי סטנד אפ והחלה להופיע במרתף הקומדיה בניו יורק.

בשנת 2022, אדמוני התחרתה בעונה 3 של טורניר האלופים של גיא פיירי.

## פרסים והוקרה
היא נבחרה על ידי Time Out New York כאחת מ"עשר נשים שהופכות את ניו יורק למקום טוב יותר", וכ"שפית נשית עולה ב-2020".

בשנת 2014 היא זכתה בתואר מהגרת בולטת מטעם תאגיד קרנגי בניו יורק. כמו כן בשנת 2014, מסעדת Bar Bolonat שלה בווסט וילג' זכתה בתואר "המסעדה החדשה הטובה ביותר" על ידי הניו יורק טיימס.

בשנת 2020 היא זכתה בחצי הגמר לפרסי ג'יימס בירד, בקטגוריית השף הטוב ביותר במדינת ניו יורק.

## חיים אישיים
היא נשואה לסטפן נפציגר, שהוא גם שותפה העסקי. יש להם שני ילדים. המשפחה מתגוררת בברוקלין.

## קישורים חיצוניים

* 
* 
* 

## הערות שוליים

קטגוריה:מחברי ספרי בישול
קטגוריה:בני ברק: אישים
קטגוריה:מחברות ספרי בישול
קטגוריה:מהגרים מישראל לארצות הברית
קטגוריה:מהגרות מישראל לארצות הברית
קטגוריה:ישראלים שנולדו ב-1971
קטגוריה:ישראליות שנולדו ב-1971
Yoocanfind

**Yoocanfind** היא פלטפורמה דיגיטלית המהווה קהילה שיתופית לבעלי מוגבלויות. הפלטפורמה מאפשרת לשתף סיפורים אישיים, לחקור חוויות גלובליות, לחפש מידע רלוונטי ולקנות מוצרים הקשורים למוגבלויות. כמו כן, דרך הפלטפורמה יוצרים בעלי מוגבלויות קשרים ומפרסמים טיפים ופתרונות מעשיים לאנשים במצב דומה.

## הקמה
ביולי 2008 נולד ארז גאון עם מחלות נדירות שגרמו ללקויות קוגניטיביות ופיזיות מורכבות (נבוס מלנוציטי מולד ומלנוזיס נוירוקוטנית). הרעיון נולד לאחר מסע ארוך של המשפחה כולה אחרי היכולת למצוא מידע על המחלות, שיתוף התמודדויות של אנשים עם מחלות דומות בעולם וקבלת תמיכה וחיבור עם אחרים במצבים דומים. אתר Yoocanfind עצמו הוקם ביולי 2016 על ידי יואב גאון, אביו של ארז, משה גאון דודו, ודרור קליסקי.

Yoocanfind נוצרה כפלטפורמה להעצמה ולשיתוף סיפורים, טיפים והמלצות למוצרים כדי לשפר את חייהם של אנשים עם מוגבלויות שונות.

כיום יש באתר אלפי סיפורים ממעל 200 מדינות שונות. לפלטפורמה פרסומים רבים גם במדיה החברתית, המציג סיפורים יומיים של אנשים החיים עם מוגבלויות. הפלטפורמה מתמקדת בהדגשת מה שאנשים יכולים לעשות ואיך הם עושים זאת, ומשתפת את החוויות האלה עם קהילה עולמית.

## קישורים חיצוניים

* 
* 

## הערות שוליים

קטגוריה:אתרי אינטרנט
קטגוריה:רשתות חברתיות מקוונות
או פלקו

מבשלת הבירה, בית הבירה, המסעדה והפאב **אוּּ פְלֶקוּ** שפירושו **אצל פלקו** (בצ'כית: **Pivovar U Fleků**) פועלת בפראג, צ'כיה כבר **יותר מחמש מאות שנה**,  היחידה במרכז אירופה שבה מיוצרת בירה כמעט ברציפות במשך 500 שנה, בירה מקומית ששמה: **Flekovský Tmavý Ležák 13°**

## היסטוריה
התיעוד הכתוב הראשון של המבשלה מתוארך לשנת 1499, כאשר Vít Skřemenec, הבעלים של מזקקת לתת, קנה אותה ברחוב Kremencova 11 של היום. המפעל נקנה על ידי משפחת פלֶקובסקי בשנת 1762, ומכאן שמה הנוכחי של המבשלה.

בשנת 1911 נוסדה במקום קבוצת הכדורגל הקרואטית היידוק ספליט.

לאחר ההשתלטות הקומוניסטית לאחר מלחמת העולם השנייה, הולאמה המבשלה. לאחר מהפכת הקטיפה של 1989, בשנת 1991 היא שוב הייתה בידי הבעלים הקודם, משפחת ברטניק (Brtník).

## ההווה
שמאל|ממוזער
או פלקו מורכב משמונה אולמות המקיפים גן בירה גדול שיכול להכיל 400 איש. המתקן יכול להכיל סך של 1,200 אורחים בו זמנית. האולם המפורסם ביותר שלו הוא ה"אקדמיה", שנבנה במאה ה-19. זה היה מקום מפגש של דמויות בולטות ומצטיינות בתרבות הצ'כית במאה ה-19. אולמות וחדרים נוספים:
* קופר (Koffer)
* אולם אבירים
* גן הלתת
* אולם ואצלב
* אולם נקניקיות
* חדר גדול
* חדר צ'כי

בבניין יש גם מוזיאון המוקדש לייצור בירה.

המיני-מבשלה מייצרת שלושת אלפים הקטוליטר (300,000 ליטר) של בירה חומה 13 מעלות בשנה. (כ-4.6 אחוז כוהל בנפח) בחמש מאות השנים האחרונות, ייצור הבירה הופרע רק בגלל מלחמת שלושים השנים .

באחד מאולמות או פלקו, שיש לו כניסה נפרדת מהרחוב, יש גם קברט - באופן מסורתי, שפעל מאות שנים בהפסקות קלות.
## סטטיסטיקות צריכת בירה במקום בהקטוליטר
1 הקטוליטר (hl) = 100 ליטר
1998: 2 420 hl1999: 2 450 hl2000: 2 400 hl2001: 2 398 hl2002: 2 014 hl2003: 2 120 hl2005: 2 200 hl2008: 2 360 hl

## גלריה

קובץ:Praga, piwiarnia U Fleka.jpg|רחוב קלמנצובה
קובץ:Prag, U Fleků -- 2019 -- 6735.jpg|חזית הכניסה של 2019
קובץ:Pivovar U Fleku Praha (5).JPG|בר
Prag-2480-U Fleků-Espressotassen-2008-gje.jpg|כוסות אספרסו
קובץ:Praga - piwiarnia U Fleka.jpg|גן ערמונים
Prag-2470-U Fleků-Biergarten-Musikanten-2008-gje.jpg|מוזיקאים
קובץ:Pivovar U Fleku Praha (6).JPG|אולם מסעדה
קובץ:Pivovar U Fleku Praha (7).JPG|אולם "אקדמיה" עם ציור של Ládi Novák


## ראו גם
* אתר האינטרנט של המבשלה

## קישורים חיצוניים

## הערות שוליים

קטגוריה:צ'כיה: מותגי בירה
קטגוריה:פראג: היסטוריה
קטגוריה:פראג: מבנים
אוויטוס

ממוזער|מראה אוויטוס כפי שהוא נראה על מטבע בו זמנו
**מרקוס מאציליוס פלביוס אפרכיוס** **אוויטוס** או בקיצור **אוויטוס** (נרשם גם **אביטוס** ובשפת מקור: **Avitus**) (נולד ב-395 ונפטר ב-456/7 לספירה) שהיה ממשפחת אצולה גאלו-רומאית שימש כקיסר האימפריה הרומית המערבית מיולי 455 עד אוקטובר 456. ובין תפקידיו הנוספים הוא שימש גם כסנטור של החילוץ הגאלי וקצין בכיר הן בממשל האזרחי והן בצבא, וכן הבישוף של פיאצ'נצה. רוב המידע המועט שיש על קורות חייו מגיעה עודות המכתבים שהוא היה שולח לשני בניו: אגריקולה ואקדיקיוס.

## ביוגרפיה

הוא נולד בקלרמונט שבגאליה והיה בן אצולה גאלו-רומית לאב שהיה סנטור. הוא התנגד נחרצות לכך שרומא המערבית תצמצם את שטחה לחצי האי האפניני ותוותר על החיזתה במחוזות המערביים שהיה מקום מוצאו הולדתו. במהלך חייו הוא זכה להיות מצביא צבאי מוכשר וקונסול על אף הקושי שנגרם לו מצד הקונסולים הרומאים-איטלקיים שראו בו זר בגלל מקום הולדתו הגאלי. מה שבעתיד עתיד יסייע לו להתקדם לכיסא הקיסר.

### עליה לכס
אם התחוללות המאבק על ירושת השלטון ברומא המערבית. הסנאטור פטרוניוס מקסימוס, תפס את השלטון, אך כעבור זמן קצר נהרג בעת ביזת רומא על ידי המלך הוונדלי גאיזריק במאי 455. ובעוד אוויטוס משמש כדיפלומט בחצרו של תיאודוריץ', הגיעו ידיעות בדבר מות הקיסר, הוא החל את דרכו לרומא, בעוד הוא עובר דרך נוריקום כדי לדכא מהפכה. עם הגעתו, בסיוע הוויזיגותים והמלצאת הסנאט הוכתר לקיסר וזכה לשבחים בתור קיסר מצדת קבוצת לוחמים גאלים.

### בעודו קיסר
עם הגעתו לרומא, מינה אוויטוס את ריקימר כמפקד האימפריה המערבית, שבשלב זה הצטמצמה לאיטליה וחלק מדרום גאליה. צבא וצי חדשים גויסו מבין השבטים הגרמאניים. ובזמן מלכתו שעמדה על פחות משנה אחת הוא יצר ברית עם הוויזיגותים. הוא לא הצליח לעצור את פלישות הונדאלים, והתמודד עם מחסור במזון ואוצר ריק. ועל כן עם האשים את אוויטוס, וכפה עליו לסלק מן העיר את שכירי החרב הגאלים שחנו בה, כדי שיהיו בה פחות פיות להאכיל. אוויטוס גם נאלץ להוציא צו למכירת הברונזה שהסיר ממוסדות ומבנים לסוחרים, מאחר שהזהב שבאוצר האימפריה אזל. בנוסף הוא קידם את הגאלים לתפקידים גבוהים, מה שיצר מתח והתנגדות ציבורית. לבסוף הוא הופל בזמן מרד בראשות ריקימר יחד עם הגנרל מיוריאנוס, שכבר לא היו צריכים לחשוש משכירי החרב שכבר עזבו את העיר רומא. השניים דלקו בעקבותיו והביסו את כוחותיו בכמה קרבות ליד פיאצ'נזה (פלקנטייה), שבסיומם אסרו את אוויטוס. ולבסוף הוא ויתר על כיסאו ובתמורה והודח רשמית מכסאו (בערך ב-17 באוקטובר 456), ובתמורה כניחומים על כך הוא מונה לבישוף העיר פיאצ'נצה.

### מותו
סיבת מותו וזמנה אינה ברורה, אך לרוב הדעות זאת מתקשרת למותו כשנה לאחר ירידתו מהשלטון ובגלל העובדה שמוצאו גאלי. ולאלן מספר סיבות אפשריות לפי מקורות שונים: מותו ניגרם עקב האדתו בקרב הגאלים שהמשיכו לראות בו המנהיגם ומחשש למרד שהתרחש לבסוף או לא, אוויטוס מת במהלכו או קודם לכן כדי למנוע זאת וייתכן כי הוא הורעל. מקור אחר גם מזמנו, גורס כי הוא הוצא להורג מיד לאחר ירידתו מהכס על אף ההבטחות שניתנו לו או מת בדרכו חזרה לגאליה.

## קישורים חיצוניים

* 
* 

## הערות שוליים

קטגוריה:קונסולים בקיסרות הרומית
אפרים לנגסנר

**אפרים לנגסנר** (1929 – 12 בינואר 2015) שימש מטעם סיעת הפועל המזרחי כסגנו וממלא מקומו של ראש המועצה המקומית הראשון של אשדוד ים, דב גור. עם פרישתו של גור ב-24 בדצמבר 1960, שימש לנגסנר במשך מספר חודשים כראש המועצה בפועל.

## ביוגרפיה
תקופת כהונתו הקצרה בתפקיד ממלא מקום ראש המועצה התאפיינה במספר זעזועים ובגילויים של אי סדרים במועצה. מבקריו טענו שהוא משעבד את האינטרסים של העיר הצעירה לאלו של ההנהלה האזורית של חבל יבנה ומקפח את הגורמים החילונים בעיר. בין היתר נוצרו מתחים בין לנגסנר לבין העדה הקראית שמנתה כאלף תושבים בעיר הצעירה.

לנגסנר עמד בראשות גוש של 3 נציגים דתיים. אולם ב-1 במאי 1961, הודח מתפקידו על ידי קואליציה של 4 נציגי מפא"י, ונציג מאחדות העבודה בשיתוף עם נציג חירות במועצה שהודיע על התנתקות מסיעתו והפיכה ל'סיעה עצמאית' לצורך חבירה למפלגות השמאל במהלך. נציגי המינהל המחוזי וחברת אשדוד במועצה, שמרו על נייטרליות במאבק המוניציפלי ואף נעדרו מישיבת ההדחה. את מקומו כממלא מקום ראש המועצה תפס רוברט חיים. לנגסנר ביקש לטעון כי הדחתו הייתה לא חוקית, ובמשך זמן מה התכנסו שתי הנהלות במועצה המקומית. לאחר הדחתו, נבחר לנגסנר פעם נוספת לתפקיד סגן ראש המועצה בשנת 1962.

בהמשך כיהן כחבר ועד ההורים בבית הספר היסודי עוזיאל בעיר, מונה על ידי משרד הדתות לנציג בוועדת הערעורים על החלטות החברה קדישא אשדוד, ואף התמודד למועצה בסיעת פועלי אגודת ישראל. במקצועו, עבד לנגסנר כנגר.

נפטר ב-12 בינואר 2015 ונקבר בבית העלמין החדש ברחובות.

## הערות שוליים

קטגוריה:ראשי מועצת אשדוד
קטגוריה:נגרים ישראלים
קטגוריה:ישראלים שנולדו ב-1929
קטגוריה:ישראלים שנפטרו ב-2015
קטגוריה:אישים הקבורים ברחובות
גיא באר

**גיא באר** (נולד ב-23 בפברואר 1973) הוא מלחין, מפיק, מעבד מוזיקלי וגיטריסט ישראלי, חבר להקת "סינרגיה".

## ביוגרפיה
באר נולד בשנת 1973 ברמת גן. הוא התחיל לנגן גיטרה בגיל 15 ולמד גיטרה אצל עמוס גן-אור, ארז נץ ועמוס הדני.

בילדותו האזין והושפע מוזיקלית מלהקות ואמנים כגון דייוויד גילמור, מארק נופלר, אדי ואן היילן, סטיב ואי ומייק סטרן.

בשנים 1993–2003, ניגן עם אמנים שונים, ביניהם אבי גרייניק, יגאל בשן, שם טוב לוי ושרון ליפשיץ. הוא השתתף בתוכניות טלוויזיה שונות כגון "כוכבי השכונה" ו"פלטפוס".

בשנת 2003 הצטרף באר ללהקת הרוק הישראלית "היהודים", ותרם את חלקו בעיבודים ובהפקה המוזיקלית של מספר אלבומים, ביניהם "פורטה", "היהודים Unplugged" ו"יותר לא". בין היתר לקח חלק בהופעת הבכורה של הלהקה באמפי קיסריה ובהופעות באמפי פארק רעננה. באר עזב את הלהקה בשנת 2014.

בשנת 2008 הקים ביחד עם המתופף והמלחין ניר נקב הרכב בשם Gevald Brothers. במסגרת הפרויקט הוקלטו שלושה אלבומים אינסטרומנטליים ברובם, הכוללים קטעים מקוריים של באר ושל נקב. באותה שנה הצטרף באר לסגל ההוראה של "רימון בית הספר למוזיקה", שם הוא מלמד קורסים לגיטריסטים.

בשנת 2012 השתתף בתוכנית "מוזיקה היום" עם יואב קוטנר באולפני גלי צה"ל, ושם ניגן ביחד עם ארז נץ וחיים רומנו ביצוע אינסטרומנטלי של "שבלול", נעימת הנושא מתוך אלבומם הקלאסי של אריק איינשטיין ושלום חנוך.

בשנת 2013 לקח חלק במופע "ענקי הגיטרה" בהנחיית עידן אלתרמן ובהשתתפות דני סנדרסון, יצחק קלפטר, ארז נץ, רוני פיטרסון, שמוליק בודגוב, חיים רומנו, גדי בן אלישע, נאור דיין, עוזי לוי ושלמה מזרחי.

החל משנת 2018 באר הוא גיטריסט בלהקת "סינרגיה".

## קישורים חיצוניים

* גיא באר, באתר של "רימון בית הספר למוזיקה"

## הערות שוליים

קטגוריה:גיטריסטים ישראלים
קטגוריה:גיטריסטים יהודים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:רמת גן: אישים
קטגוריה:ישראלים שנולדו ב-1973
קרן טננבאום

**קרן טננבאום** (נולדה ב-1982) היא זמרת, יוצרת וכנרת ישראלית.

## ביוגרפיה
קרן טננבאום נולדה בשם יסמין ובגיל צעיר שכנעה את הוריה לשנות את שמה לקרן. החלה את דרכה המוזיקלית בגיל 4 עם כינור קטן ובמהרה סומנה כילדת פלא בעולם הקלאסי. כבר בגיל 14 ניגנה כסולנית ברחבי העולם בליווי מיטב המנצחים והתזמורות, כולל קונצרט ענקי למרגלות מגדל אייפל, לציון מלאת יובל למדינת ישראל, שם ניגנה את הקונצ'רטו לכינור של מנדלסון מול קהל של רבבות. בגיל 16 התקבלה עם מלגה מלאה לבית הספר ג'וליארד בניו יורק, אולם לאחר שנה שבה לישראל בגלל פציעה ביד שמנעה ממנה לנגן במיטבה. היא החלה ללמוד באקדמיה למוזיקה על שם רובין בתל אביב ובהמשך הצטרפה ללהקת מיומנה בה הייתה חברה כשש שנים. כשעזבה את מיומנה הפכה להיות זמרת הליווי ונגנית בהופעות של שלמה ארצי ובמקביל, ניגנה באולפני המוזיקה המבוקשים ביותר. בין הזמרים שטננבאום ניגנה באלבומים שלהם ניתן למנות, מלבד שלמה ארצי, את עידן רייכל, רמי פורטיס, מוש בן ארי, ריטה, רמי קלינשטיין ודודו טסה.

ב-2017 החליטה טננבאום לעבור לקדמת הבמה והוציאה את אלבום הבכורה שלה "שיקוף מוחין", שאת סגנונו כינתה "רוק עננים אלקטרוני אסוציאטיבי".

ב-2018 הופיעה עם הרכב המיתרים שלה "Strings Attached" בפסטיבל אישה במסגרתו ביצעה את שיריהן של גיבורות המוזיקה בעשורים האחרונים לצד שירים מקוריים שלה ובעיבודים חדשים עם דגש על מיתרים.

ב-2020 אירחה טננבאום את הזמר דניאל סלומון במופע משותף בפסטיבל קשת אילון.

משנת 2020 טננבאום היא חלק מהלהקה המלווה את שירי התוכנית זהו זה. 

## קישורים חיצוניים
* 
* 
* מילים לשירים ואקורדים של קרן טננבאום

קטגוריה:זמרות ישראליות
קטגוריה:זמרים ישראלים
קטגוריה:כנרים ישראלים
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:ישראליות שנולדו ב-1982
קטגוריה:ישראלים שנולדו ב-1982
הפיגוע בשגרירות ישראל בפרגוואי

**הפיגוע בשגרירות ישראל בפרגוואי** אירע ב-4 במאי 1970, בבניין שגרירות ישראל באסונסיון, בירת פרגוואי. שניים מעובדי שגרירות נורו על ידי שלושה גברים פלסטינים שככל הנראה היו משויכים לפת"ח. זה היה הפיגוע הראשון שבוצע נגד שגרירות ישראלית. בפיגוע נרצחה עובדת השגרירות עדנה פאר.

## הפיגוע
בבוקר ה-4 במאי 1970, בשעה 10:30 לערך, ניגשו שלושה צעירים פלסטינים לעמדת קבלת הפנים של שגרירות ישראל באסונסיון, וביקשו לראות את שגריר ישראל בפרגוואי, בנימין ורון. מזכירות השגרירות דיאנה זבלוק ועדנה פאר שוחחו עם שליישית ההגברים והודיעו להם שהשגריר לא נכח באותה עת. לאחר מכן עזבו השלושה. כעבור שעה, בסביבות השעה 11:30 בבוקר, הם חזרו לשגרירות ופתחו באש לעבר שתי הנשים שדיברו איתן קודם לכן. עדנה פאר מתה מאוחר יותר בבית חולים מפצעיה וזבלוק נפצעה באורח אנוש.

בחקירות שנערכו לאחר מכן במשטרה הלאומית, התברר כי שלושת התוקפים היו ממוצא פלסטיני והתגוררו בטרם הגיעו לדרום אמריקה ברצועת עזה, לאחר מכן התברר גם שהמחבלים היו ככל הנראה חברי ארגון פת"ח

## הערות שוליים

קטגוריה:פרגוואי: היסטוריה
פרגוואי
קטגוריה:יחסי ישראל–פרגוואי
קטגוריה:1970 בישראל
קטגוריה:1970
טקס פרסי גלובוס הזהב ה-81

**טקס פרסי גלובוס הזהב השנתי ה-81** התקיים ב-7 בינואר 2024.

## רקע
ב-21 בפברואר 2023, הוכרז תאריך הטקס, אך טרם נמצאה רשת שידור. האירוע שודר באופן מסורתי ב-NBC, הארגון עסק במשא ומתן על זכויות השידור עם גופים שונים, כולל NBC, לגבי שידורים עתידיים שלו. ב-17 בנובמבר הוכרז כי הטקס ישודר ב-CBS. זה מסמן את החזרת הטקס ל-CBS לראשונה מאז שנת 1982, שם הופסק להיות משודר עקב חששות ומחלוקות סביב איגוד העיתונאים הזרים של הוליווד (HFPA) והחלטות הפרסים שלהם. בנוסף לשידור ב-CBS, הטקס יהיה זמינים לצפייה גם בפרמאונט+ ובאפליקציית CBS. זה חלק מעסקה חדשה בין CBS לגלובוס הזהב. גלן וייס וריקי קירשנר, באמצעות וייט צ'רי אנטרטיימנט, ישמשו כמפיקים בפועל של הטקס. גלן וייס גם יביים את השידור, ודיק קלארק הפקות יפיקו את האירוע. 

ג'ו קוי הנחה את הטקס, ובכך סימן את הופעתו הראשונה כמנחה בטקס פרסים גדול.

## מועמדים
המועמדים בטקס הוכרזו ב-11 בדצמבר 2023. אף סרט מוזיקלי לא היה מועמד לקטגוריית "הסרט הטוב ביותר - קומדיה או מוזיקלי" בטקס זה. גלובוס הזהב הציג השנה שתי קטגוריות חדשות, אחת לסרטים שוברי קופות ואחרת לההופעה הטובה ביותר בסטנד-אפ בטלוויזיה. בחלק מהקטגוריות גדל מספר המועמדים מ-5 ל-6, ולצד זאת לא הוענקו בשנה זו פרסים למפעל חיים על שם ססיל ב. דה-מיל ועל שם קרול ברנט.

### קולנוע

#### שיאני מועמדויות - סרטים

#### שיאני זכיות - סרטים

### טלוויזיה

#### שיאני מועמדויות - טלוויזיה

## ראו גם
* טקס פרסי אוסקר ה-96

## קישורים חיצוניים

* 

## הערות שוליים

קטגוריה:טקסי פרסי גלובוס הזהב
גלובוס הזהב
Tyla

***Tyla*** הוא אלבום הבכורה הזמרת-יוצרת הדרום אפריקאית טיילה. האלבום יצא לאור ב-22 במרץ 2024, על ידי חברת התקליטים אפיק רקורדס ו-Fax. לאלבום יצא הסינגל המוביל "Water" והוא יכלול גם את הרצועות "Truth or Dare", "Butterflies", ו-"On and On". הוא יכלול הופעת אורח של חבר הלייבל טראוויס סקוט ויקודם באמצעות סיבוב הופעות הבכורה של טיילה, שמתוכנן להתחיל במרץ 2024.

## רקע והכרזה
כשדיברה על הסאונד של האלבום, טיילה תיארה אותו כ"אלבום ניסיוני", שנראה כאילו הוא כולל מוזיקה אפריקאית פופולרית, סגנונות ז'אנרים כמו אמפיאנו, כמו גם מיזוג בין פופ מערבי, היפ הופ ו-R&B עכשווי.

## הערכה ביקורתית

### רשימות סוף שנה
האלבום היה לאלבום הנשי התשיעי המושמע ביותר בשנת 2024 ברשת הזרמת המדיה ספוטיפיי.

## פרסים ומועמדויות

## רשימת רצועות

## מיקומי שיא
### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה
קטגוריה:אלבומים באנגלית
קטגוריה:אלבומי זהב בקנדה
קטגוריה:אלבומי חברת אפיק רקורדס
כ. מ. אנדראי

**כונג'יבראם נטרג'אן אֵנֵדְרֵאי** (בטמילית: **காஞ்சீவரம் நடராசன் அண்ணாதுரை**; 15 בספטמבר 1909 – 3 בפברואר 1969) היה פוליטיקאי טמילי שכיהן כמזכיר הכללי הראשון של דראווידה מונטרה קזגאם וכראש השרים של מדראס וטאמיל נאדו מטעמה.

## ביוגרפיה
כוג'יבראם נטרג'אן אנדראני נולד ב-15 בספטמבר 1909 למשפחה ממעמד הביניים הנמוך מקהילת אורגים ב, עיר מקדשים הינדואית בפרוורי צ'נאי.

לאחר סיום השכלתו הבסיסית ב-1929, עבד אנדראי לתקופה קצרה כפקיד במועצה מוניציפלית מקומית. ב-1931 חזר ללמוד במכללה במדראס, וב-1934 קיבל תואר שני בכלכלה ומדעי המדינה.

ב-1934 מונה אנדראי למורה במשך קרוב לשנה, ולאחר מכן פנה לעיתונאות, כשהוא נהיה לערוך המשנה של Justice (צדק), ביטאון מפלגת הצדק. ב-1934 פגש אנדראי את פרייאר, שהפך לגורו הפולטי שלו. בתקופה זו אף התמודד אנדראי על מושב במועצת מדראס מטעם מפלגת הצדק, אך הפסיד.

אנדראני היה מזכיר מפלגת הצדק ב-1944, כאשר המפלגה קיימה ועדה ב, בה התחלקה המפלגה בין הרדיקליים והשמרנים. הרדיקליים, שנשאו עיניהם לנשיא המפלגה פרייאר ומזכירה אננאדוראני, קידמו החלטה לשנות את שם המפלגה לדראווידר קזגאם, שפרשה מפעילות פוליטית. הארגון, שחתר למדינה דראווידית עצמאית, התנגד להשתתפות בפוליטיקה מחשש שהפוליטיקה תגבר על האידאולוגיה.

אנדראי ראה ביציאת הבריטים ועצמאות הודו ב-15 באוגוסט 1947 אירוע משמח, ויציאת אחד מאויבי הדראווידים. הוא גם טען שתמיכה בעצמאות תסייע לְהָזֵם את טענות הקונגרס שהתנועה אוהדת את הבריטים ולחיזוק התנועה. פרייאר, לעומתו, ראה במעבר לעצמאות הודית מעבר לשלטון הצפון.

ביוני 1949, לאחר שפרייאר הודיע על מינויה של מנייאמי למהיגת המפלגה, אליה נישא, התפצלה המפלגה ואנדראי הקים את דראווידה מונטה קזגאם, שהיה למעורב בפוליטיקה הרשמית.

לאחר תבוסתו בבחירות ל ב-1962 נבחר לרג'יה סבהה.

בבחירות ל ב-1967 הקימה דראווידה מונטרה קזגאם ברית עם שורת מפלגות נוספות, וזכתה בבחירות ברוב גדול. אנדראי מונה לראש השרים מטעם המפלגה, הראשון שלא מטעם הקונגרס הלאומי ההודי.

אנדראי נפטר ב-3 בפברואר 1969, בעודו מכהן.

## חיים אישיים
אנדראי נישא ב-1930 לרני, שבאה מפרוורי מדראס. לזוג לא נולדו ילדים, ואנדראי אימץ בהמשך ארבעה מנכדות אחותו הגדולה.

## קישורים חיצוניים

* 

## הערות שוליים

קטגוריה:אישים טמילים
קטגוריה:ראשי ממשלות המדינות והטריטוריות של הודו
קטגוריה:טמיל נאדו
קטגוריה:עיתונאים הודים
קטגוריה:ערכים שבהם תבנית בריטניקה אינה מתאימה
קטגוריה:חברי הרג'יה סבהה
קטגוריה:מנהיגים שמתו במהלך כהונתם
קטגוריה:ילידי 1909
קטגוריה:נפטרים ב-1969
יחסי פולין–קולומביה

**יחסי פולין–קולומביה** הם היחסים הדיפלומטיים בין המדינות קולומביה ופולין. שתי המדינות חברות בארגון לשיתוף פעולה ולפיתוח כלכלי.

## היסטוריה
פולין וקולומביה קוננו יחסים דיפלומטים החל משנת 1931. בתחילה, הסמיכה פולין את הנציגות הדיפלומטית שלה במקסיקו סיטי כהסמכה מקבילה לקולומביה. זמן קצר לאחר מכן, פתחה פולין קונסוליית כבוד בבירת קולומביה, בוגוטה, אשר שודרגה מאוחר יותר לנציגות דיפלומטית. בשנת 1935 שלחה קולומביה משלחת דיפלומטית לוורשה.

לאחר הפלישה הגרמנית לפולין בספטמבר 1939 שגרמה להתחלת מלחמת העולם השנייה, ממשלת קולומביה אפשרה בשנת 1942 לממשלת פולין הגולה שבסיסה בלונדון להפעיל נציגות דיפלומטית בבוגוטה. בדצמבר 1941 ניתקה קולומביה את היחסים הדיפלומטיים עם מדינות הציר (גרמניה, איטליה ויפן), בעקבות המתקפה היפנית על פרל הארבור. קולומביה הכריזה מלחמה על מדינות הציר ב-26 בנובמבר 1943. בדצמבר 1945, לאחר המלחמה הכירה ממשלת קולומביה בממשלה הזמנית של האחדות הפולנית. בין 1952 ל-1964, כשקולומביה הייתה במלחמת אזרחים, היחסים הדיפלומטיים בין קולומביה ופולין הושעו. ב-28 ביולי 1969, קולומביה ופולין חידשו את היחסים הדיפלומטיים. ב-1975 הגיע השגריר הפולני הראשון לקולומביה ושדרג את המשלחת הדיפלומטית הפולנית לשגרירות בבוגוטה.

ביוני 1998, נשיא פולין לשעבר, לך ולנסה, הוזמן לקולומביה כדי להשתתף בוועידה שנקראה "סולידריות ושלום במאה החדשה". ולנסה הוזמן גם לארמון הנשיאות ונפגש עם נשיא קולומביה, אנדרס פאסטראנה אראנגו. באפריל 2002 הפך אלכסנדר קוושנייבסקי לנשיא פולין הראשון שערך ביקור רשמי בקולומביה. בינואר 2018, נשיא קולומביה, חואן מנואל סנטוס נפגש עם נשיא פולין אנדז'יי דודה במהלך הפורום הכלכלי העולמי בדאבוס, שווייץ.

## היחסים בין שתי המדינות
שתי המדינות חתמו על מספר הסכמים דו-צדדיים כגון: הסכם על שיתוף פעולה טכני ומדעי (1967), הסכם על חילופי תרבות ומדע (1981), הסכם סחר (1989), הסכם על שיתוף פעולה בכרייה ואנרגיה תעשייתית (1983) והסכם על הסרת דרישות אשרה לדרכונים דיפלומטיים – הסרת הויזה לדרכונים דיפלומטיים (2012).

## מסחר
בשנת 2012, קולומביה חתמה על הסכם סחר חופשי עם האיחוד האירופי (הכולל את פולין). בשנת 2018, הסחר בין קולומביה לפולין הסתכם בכ-334 מיליון דולר. הייצוא העיקרי של קולומביה לפולין כולל: בננות, פחם, קפה, פרחים וסוכר. היצוא העיקרי של פולין לקולומביה כולל: ציוד טלקומוניקציה, צמיגים וציוד חשמלי.

## נציגויות דיפלומטיות
* קולומביה מחזיקה בפולין שגרירות בוורשה.
* פולין מחזיקה בקולומביה שגרירות בבוגוטה.

קובץ:Ambasada_kolumbii.jpg|טקסט=Embassy of Colombia in Warsaw|שגרירות קולומביה בוורשה
קובץ:Embajada_de_Polonia_en_Bogota.jpg|טקסט=Embassy of Poland in Bogotá|שגרירות פולין בבוגוטה


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מוהאן ידאב

**מוהאן ידאב** (בהינדי: **मोहन यादव**; נולד ב-25 במרץ 1965) הוא פוליטיקאי הודי המכהן כראש השרים של מאדהיה פרדש מטעם מפלגת העם ההודית.

## ביוגרפיה
מוהאן ידאב נולד ב-25 במרץ 1965 באוג'יין שבמאדהיה פרדש.

ידאב נבחר לראשונה ל ב-2013, כשהוא מחזיק במושבו בבחירות ב-2018 ו-2023. ביולי 2020 מונה ידאב לשר בממשלת המדינה.

בדצמבר 2023 הוכרז ידאב לראש השרים של מאדהיה פרדש מטעם מפלגת העם ההודית, לאחר ניצחונה בבחירות במדינה. הוא הושבע לתפקיד ב-13 בדצמבר 2023.

## הערות שוליים

## קישורים חיצוניים

קטגוריה:ראשי שרים מטעם מפלגת העם ההודית
קטגוריה:ראשי ממשלות המדינות והטריטוריות של הודו
קטגוריה:מאדהיה פרדש
קטגוריה:הודים שנולדו ב-1965
Game Boy Color

**Game Boy Color** (בקיצור: **GBC**) יצא לשוק ב-21 באוקטובר 1998 ביפן. ובנובמבר של אותה שנה יצא המכשיר לשוק בארצות הברית. החידוש שהקונסולה הציגה היא היכולת להציג משחקים בעלי 8 צבעים, בשונה מהקונסולה הקודמת שהציגה צבע אחד, המסך צבעוני וגדול במעט מה-Game Boy Pocket, אך עדיין קטן יותר מהגיים בוי המקורי. למעשה, מסכו של המכשיר קטן יותר מכל שאר הקונסולות בסדרה, מלבד ה-Game Boy Micro.

המכשיר תמך בתאימות לאחור, והשפיע גם על הבאים אחריו בסדרה. בכך נוצר גיוון רחב במשחקים. משחקים שיצאו במיוחד לקונסולה מציינים זאת על פני אריזת המשחק.
ממוזער|עטיפת המשחק פוקימון כסף, ניתן לראות בצד כיתוב המציין שהמשחק מיועד עבור הגיימבוי קולור
המשחק האחרון שיצא למכשיר יצא בנובמבר 2002 בארצות הברית הוא הארי פוטר וחדר הסודות, ובינואר 2003 באירופה.

## פרטים טכניים וחומרה
מהירות כח המעבד, וכמות הזיכרון הוכפלו, ומבחינת יכולת ה-Game Boy Color שווה לקונסולת NES בעלי 8 סיביות. למכשיר ישנה היכולת להתממשק למכשירים אחרים בעזרת אינפרה אדום, אך יכולת הזו יושמה במספר מועט של משחקים.

## קישורים חיצוניים

* 

## הערות שוליים

קטגוריה:קונסולות משחקים ניידות
קטגוריה:קונסולות משחקים
קטגוריה:מכשירים שהושקו ב-1998
קטגוריה:גיים בוי
חוקי ג'ורדן (ספר)

**חוקי ג'ורדן** הוא ספר מאת הסופר סם סמית  שיצא לאור בשנת 1991. הספר מתאר את עונת האליפות של שיקגו בולס בעונת 1990/1991 ב-NBA. הספר לוקח את שמו מאסטרטגית המשחק "חוקי ג'ורדן" ששימשה את דטרויט פיסטונס בסדרת האליפות של עונת 90/91 כדי להגביל את היעילות של מייקל ג'ורדן.
## רקע
כשסמית' הציע תחילה את הרעיון לכתוב ספר על עונת האליפות של שיקגו בולס לחברות הוצאה לאור פוטנציאליים, לא היה בכך עניין. סמית' מצהיר שהוא קיבל מכתבי דחייה של 90% בגלל התפיסה שלמרות שג'ורדן הוא שחקן נהדר, הוא לא זכה בשום תואר חשוב והבולס לא מעניינים. לאחר ניסיונות כושלים נוספים למכור את הספר בעצמו, הוא שכר סוכן והצליח למצוא אחד שיפרסם את ספרו.
## פרסום
הספר יצא לאור ב-13 בנובמבר 1991, והפך לרב מכר של הניו יורק טיימס. נכון לשנת 1995 הספר נמכר בכ-200,000 עותקים.

## תגובות לספר
הספר יצר מחלוקות רבות בגלל התיאור הבלתי מחמיא שלו על מייקל ג'ורדן. בין היתר, בספר נאמר שג'ורדן הכה פעם את ויל פרדו. שחקני הבולס מתחו ביקורת רבה על הספר עם יציאתו לאור.

## הערות שוליים

קטגוריה:מייקל ג'ורדן
מ. ק. סטלין

**מתואל קרוננדי סטלין** (בטמילית: **முத்துவேல் கருணாநிதி ஸ்டாலின்** ; נולד ב-1 במרץ 1953) הוא פוליטיקאי טמילי המכהן כראש השרים של טאמיל נאדו מטעם דראווידה מונטרה קזגאם.

## ביוגרפיה
מתואל קרוננדי סטלין נולד ב-1 במרץ 1953 במדראס שבמדינת מדראס (היום צ'נאי, טאמיל נאדו) כבנו השלישי של מ. קרוננדי, לימים ראש השרים של טאמיל נאדו ונשיא מפלגת דראווידה מונטרה קזגאם. הוא נקרא על שם יוסיף סטלין, שנפטר ארבעה ימים לאחר לידתו.

סטלין קיבל תואר ראשון במדעי המדינה במכללה בצ'נאי.

סטלין הצטרף לפעילות פוליטית במפלגתו של אביו בגיל ארבע עשרה, והיה ממקימי ארגון הנוער של המפלגה ב-1967. הוא השתתף בקמפיין של דודו עבור מושב בלוק סבהה בבחירות ב-1967.

סטלין נעצר במהלך מצב החירום בהודו ב-1976, לאחר שממשלת דראווידה מונטרה קזגאם בטאמיל נאדו פוזרה בטענות לשחיותות. הוא שהה במעצר במשך כשנה.

ב-1984 התמודד לראשונה על מושב ב, והובס בידי מועמד מאנה דראווידה מונטרה קזגאם הכלל הודית. ב-1988 השתתף סטלין בשני סרטים ובשתי סדרות טלוויזיה. ב-1989 התמודד בשנית מאותו מחוז בחירה וזכה. הוא איבד את המושב בבחירות ב-1991, ושב וזכה בו ב-1996.

סטלין נבחר לראשות עיריית צ'נאי ב-1996, וכיהן כראש העיר ה-37. הוא נבחר בשנית לתפקיד באוקטובר 2001. האספה המחוקקת של טאמיל נאדו, שנשלטה על ידי אנה דראווידה מונטרה קזגאם הכלל הודית, העבירה חוק המגביל את הכהונה הכפולה וקבע כי לא יתאפשר לכהן בו זמנית כחבר באספה וכראש עיר. בית המשפט הגבוה של מדראס ביטל את תחולת החוק למפרע, אך קבע כי חוק האוסר על כהונה רציפה של ראשי העירייה מבטל את בחירתו.

ב-2006 מונה לשר בממשלת אביו, וב-2008 היה לאוצר המפלגה. ב-2009 מונה סטלין לסגן ראש השרים של טאמיל נאדו, תפקיד בו החזיק עד לתבוסת המפלגה בבחירות בטאמיל נאדו ב-2011.

לאחר תבוסת מפלגת דראווידה מונטרה קזגאם בבחירות ללוק סבהה ב-2014, בהם לא זכתה המפלגה במושב אחד בבית, הציע סטלין להתפטר מתפקידיו במפלגה, אך חזר בו לאחר מכן.

ב-2016, לאחר שהמפלגה הובסה בבחירות אך הצליחה לזכות בנתח מספק באספה, מונה ליו"ר האופוזיציה. ב-2017 מונה סטלין למזכיר בפועל של המפלגה, עקב מחלתו של אביו, ולאחר מות אביו באוגוסט 2018, מונה לנשיא דראווידה מונטרה קזגאם.

בבחירות ל ב-2021 ניצחה דראווידה מונטרה קזגאם, וסטלין מונה לראש השרים השמיני של המדינה.

## קישורים חיצוניים

* 

## הערות שוליים

קטגוריה:אישים טמילים
קטגוריה:ראשי ממשלות המדינות והטריטוריות של הודו
קטגוריה:טמיל נאדו
קטגוריה:אישים שנכלאו במהלך מצב החירום בהודו
קטגוריה:ילידי 1953
הגנת בוקס אנד וואן

**הגנת בוקס אנד וואן** (באנגלית: **Box-and-one defense**) היא טקטיקת הגנה בכדורסל, בה שחקן אחד שומר בהגנה אישית על השחקן הדומיננטי מהקבוצה היריבה, וארבעת השחקנים האחרים שומרים בהגנה אזורית.

## תיאור הגנת בוקס אנד וואן
בהגנת בוקס אנד וואן ארבעה שחקנים משחקים בהגנה אזורית מסתדרים במגרש במבנה קופסה השומר על הסל כאשר בדרך כלל שני השחקנים הגבוהים בקבוצה (הקו הקדמי) שומרים מתחת לסל ושני השחקנים הנמוכים (הקו האחורי) שומרים ליד קו העונשין. שחקן ההגנה החמישי, שהוא לרוב השומר הטוב ביותר בקבוצה ישמור את שחקן ההתקפה הטוב ביותר בקבוצה השנייה בהגנה אישית.
בדרך כלל נעשה שימוש בהגנת בוקס אנד וואן נגד קבוצות עם שחקן דומיננטי במיוחד. הרעיון הוא לנסות לסגור את השחקן הדומיננטי על ידי אילוצו לשחק מול שומר חזק, גבוה ומהיר. שחקנים כמו אלן אייברסון וריי אלן התמודדו לעיתים קרובות עם הגנת בוקס אנד וואן בזמן ששיחקו באוניברסיטאות.
וריאציה נוספת היא "Diamond-and-one defense", שבה ארבעת השחקנים בהגנה מסודרים בתבנית יהלום (אחד מתחת לסל, שניים בין הסל לקו העונשין, והרביעי בקו העונשין). וריאציה נוספת היא שבה שלושה מגנים משחקים בהגנה אזורית ואילו השניים הנותרים משחקים בהגנה אישית. החולשה הגדולה ביותר של הגנת בוקס אנד וואן היא הפגיעות שלה למסירה לאמצע ה"קופסה". מכיוון שאין שחקן הגנה שאחראי לאזור זה של המגרש, קבוצות התקפיות מסוגלות לנצל את הפער. מסירה לאמצע הקופסה או לחלק העליון של הקופסה תניב בדרך כלל זריקה מחצי מרחק. לחלופין, זה "ישבור" את הקופסה ויגרום לארבעת מגיני האזור ליפול בתוך המפתח ובמסירה שנייה ייתן מבט פתוח ובלתי מעורער מההיקף. מסיבה זו, הגנת בוקס אנד וואן לא נראית לעיתים קרובות בליגות המקצועניות.

### NBA
הגנת הבוקס אנד וואן שימשה בעיקר בסדרת הגמר של שנת 2019 ב-nba בין הקבוצות גולדן סטיט לטורונטו ראפטורס. בסוף משחק 2 בסדרה, הראפטורס השתמשו בהגנת בוקס אנד וואן על מנת לסגור את סטפן קרי מלקבל את הכדור, מכיוון שהוא היה האיום העיקרי בקבוצה לאחר שקליי תומפסון נפצע. הטקטיקה הזו מנעה מגולדן סטייט ווריורס לקלוע סל במשך יותר מחמש דקות. מה שהביא את הראפטורס לריצת 18–0. במשחק 4, הראפטורס שוב השתמשו באותה הגנה בניצחון 105–92 כדי לעלות ליתרון 3–1 בסדרה.
הראפטורס שוב השתמשו בהגנה זו בפלייאוף ה-NBA 2020 במהלך חצי גמר המזרח נגד בוסטון סלטיקס. לאורך הסדרה, הראפטורס השתמשו שוב בהגנה נגד ג'ייסון טייטום במשחק 4 בסדרה, וקמבה ווקר במשחק 6 בסדרה, וניצחו בשני המשחקים. במשחק 7 בסדרה שיחקו שוב בהגנת בוקס אנד וואן, אבל הראפטורס הפסידו בסופו של דבר במשחק המכריע.

## ראו גם
* הגנה אישית
* הגנה אזורית

## הערות שוליים

קטגוריה:מושגים בכדורסל
T-Mobile ארנה

**T-Mobile ארנה (**באנגלית: **T-Mobile Arena)** הוא אולם רב-תכליתי בפרדייז, נבדה, ארצות הברית. פרדייז היא חלק ממטרופולין לאס וגאס ובה שוכן חלק הארי של הסטריפ של לאס וגאס, בו שוכן גם האולם.

האולם נפתח ב-6 באפריל 2016, ומאז משמש כאולם הביתי של קבוצת ההוקי קרח וגאס גולדן נייטס מליגת ה-NHL.

T-Mobile ארנה אירח אירועי ספורט ובידור שונים, כשהאחרונים כוללים קונצרטים, תערוכות פרסים ותחרויות יופי. האולם אירח גם אירועי ספורט קרבי שונים, כולל אמנויות לחימה משולבות (MMA), אגרוף, והיאבקות מקצועית. ה-UFC חתם על הסכם שכירות לטווח ארוך עם האולם ב-2017, במסגרתו היא הסכימה לארח ארבעה אירועים בשנה בשבע השנים הבאות.

## הִיסטוֹרִיָה
בשנת 2007, נודע כי צפוי להיבנות אולם של 20,000 מושבים מאחורי מלונות הקזינו באלי'ס ופריז. התוכניות המקוריות היו להתחיל את הבניה ביוני 2008 ולסיים את האולם ב-2010, אך הפרויקט נתקע ועד 2009 לא נערכו בדיקת תנועה למרות שמיקומו הוא ליד צומת סואן. בשנת 2010, התוכניות שונו לבניה באזור מאחורי מלון סיזר'ס פאלאס. עם זאת, לאור המימון שדרש מיסוי מיוחד, ההתנגדות של מחוז קלארק בנוגע לשימוש בכספי ציבור לפרויקט זה עיכבה אותו עוד יותר.

לבסוף הפרויקט התחיל ב-1 במאי 2014, בהתחלה עם הריסתם של מבנים קיימים וחפירה של שטח עגלגל לאולם. קורת הפלדה הסופית של המבנה הוצבה ב-27 במאי 2015.

בינואר 2016 הודיעה T-Mobile US כי רכשה את זכויות השיום לאולם החדש בחוזה רב שנתי. הפתיחה החגיגית של האולם נערכה ב-6 באפריל 2016, עם קונצרט של ילידי לאס וגאס הקילרס, שמיר וויין ניוטון.
קובץ:TMobile_Arena_Inside_.jpg|טקסט=Interior of venue, shown on March 31, 2016|מבט מפנים האולם,  ב-31 במרץ 2016
קובץ:Frozen_Fury,_Las_Vegas_(35162282886).jpg|טקסט=Interior during a hockey game|מבט מפנים במהלך משחק הוקי קרח
קובץ:T-Mobile_Arena_in_Las_Vegas.jpg|טקסט=T-Mobile Arena at night|ה-T-Mobile ארנה בלילה
קובץ:U2_Experience_and_Innocence_Tour_post-show_Las_Vegas_5-12-18.jpg|טקסט=U2 at T-Mobile Arena|הופעה של U2 ב-T-Mobile Arena
קובץ:T-Mobile_Arena,_Las_Vegas_(34836465501).jpg|טקסט=T-Mobile Arena|מבט מבחוץ על ה- T-Mobile ארנה 


## אירועים בולטים
בנוסף למשחקי הגולדן נייטס ואירועי UFC, מספר אירועי ספורט מרכזיים נערכו בזירה, כולל קרבות אגרוף כמו קנלו אלוורז נגד גנאדי גולובקין ופלויד מייוות'ר נגד קונור מקגרגור. בזכות זכיית הגולדן נייטס בגמר המערב 2017-18, היא גם אירחה שלושה משחקים בגמר גביע סטנלי 2018, בין הגולדן נייטס לוושינגטון קפיטלס, כולל את המשחק החמישי בסדרה שהעניק לקבוצה מהבירה את גביע סטנלי הראשון בתולדות המועדון. ובנוסף אירח גם שלושה משחקים בגמר גביע סטנלי 2023 בין הגולדן נייטס לפלורידה פנתרס, סדרה שבסיומה זכו הגולדן נייטס בגביע סטנלי בפעם הראשונה.

כמו כן בשנת 2023 התקיימו בזירה משחקי הפיינל פור של טורניר אמצע העונה הראשון בהיסטורית ה-NBA.

## קישורים חיצוניים
* 

## הערות שוליים

קטגוריה:הסטריפ
אוריון (בירה)

מבשלת הבירה **אוריון** (ביפנית: **オリオンビール株式会社**) היא מבשלת הבירה החמישית בגודלה ביפן, שבסיסה בטומיגוסוקו, מחוז אוקינאווה. החברה מחזיקה בכ-1% משוק ההבירה היפני, ושולטת ב-60% משוק הבירה באוקינאווה.

## היסטוריה
אוריון, שנוסדה בשנת 1957 בנאגו, אוקינאווה במהלך הכיבוש האמריקאי של אוקינאווה, החלה לייצר בירה בשנת 1959. אוריון התקשתה להתחרות במבשלות הבירה היפניות הגדולות האחרות, אך לאחר שעברה מבירה בסגנון גרמני לבירה בסגנון אמריקאי, היא זכתה בנתח העליון בשוק האוקינאווי. עד 2002, היה לה שוק שהוגבל בעיקר לאוקינאווה. מאז 2002, אוריון שיתפה פעולה עם מבשלות אסהי לייצור ושיווק בירות אסהי באוקינאווה, בתמורה לסיוע של אסהי במכירת בירת אוריון מחוץ לאוקינאווה. אסהי מחזיק ב-10% ממבשלות אוריון.

בינואר 2019, Nomura Holdings ו־The Carlyle Group נכנסו למגעים לרכישת Orion Breweries כדי לעזור למותג הבירה להתרחב בארצות הברית ובאסיה. ב-14 במאי 2019, אוריון נכנסה לשוק הצ'והיי עם השקת המותג WATTA chūhai, תוך שימוש בטעמים מסורתיים של אוקינאווה. ביולי 2019 מונה Keiju Hayase לנשיא ומנכ"ל מבשלות אוריון.

בשנת 2020, אוריון מבשלות הפסיקה את הייצור וההפצה של בירת 9% כוהל בנפח (ABV) שלה, Watta Strong, כמהלך להילחם באלכוהוליזם, המבשלה הגדולה הראשונה ביפן שעשתה מהלך בכיוון זה.

## תיאור
אוריון משתמשת במים המגיעים ממעיינות מתוך ההר ליד המבשלה. המבשלה מייבאת את הלתת שלה מגרמניה, ומשתמשת גם בכשותנית האלרטאו והזאץ הצ'כית. המותג מוכר על ידי אנשי צבא ארצות הברית המוצבים באוקינאווה. מכירות החברה מחוץ ליפן מהוות 5% ממכירותיה. בשנת 2017, אוריון מבשלות רשמה מכירות של 28.3 מיליארד ין.

בקוריאה, בירה אוריון משווקת תחת שם המותג Okinawa.

## מוצרים
* [ממוזער| פחית בירה [פילזנר של אוריון]] בירה מהחבית
* 75 Beer Premium Series Pilsner
* 75 Beer Premium Series IPA

## קישורים חיצוניים
* 

* האתר הרשמי של אוריון (ביפנית)
* האתר הרשמי של אוריון (באנגלית)

## הערות שוליים

קטגוריה:מותגי בירה
קטגוריה:יפן: כלכלה
קטגוריה:משקאות אלכוהוליים
קטגוריה:מותגים יפניים
2019 באסטרונאוטיקה

בערך זה מצוינים אירועים בולטים שהתרחשו במהלך שנת 2019 ונוגעים לתחום האסטרונאוטיקה.

## אירועים בולטים
שמאל|ממוזער|גשושית יפנית לקחה דגימות קרקע מאסטרואיד והחלה את דרכה לכדור הארץ
במהלך השנה בוצעו 102 שיגורים, מהם 34 (33.3%) על ידי סין
* 1 בינואר – הגשושית ניו הורייזונס חלפה בקרבת  (שלימים נקרא 486958 ארוקות'), הנמצא בחגורת קויפר, בדרכה אל מחוץ למערכת השמש.
* 21 בפברואר – הגשושית "בראשית" של SpaceIL, משימתה הראשונה של ישראל לירח, שוגרה לחלל.
* 21 בפברואר - גשושית היאבוסה 2 לקחה דגימות מקרקעית האסטרואיד ובהמשך המריאה בחזרה לכדור הארץ

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## פירוט לוויינים בשיגור עם מספר רב של לוויינים
### לוויינים ששוגרו על חללית מטען Cygnus CRS NG-11 ב-17 באפריל
השיגור בוצע מכן שיגור LS-41 בנמל החלל קייפ קנוורל בעזרת משגר אנטארס. חלק מהלוויינים שוחררו למסלול עוד בזמן פעילות השלב השני של המשגר. יתר הלוויינים שוחררו על ידי משלחת מס' 59 לתחנת החלל הבין-לאומית, משלחת מס' 60 ובחלקו מחללית מטען לאחר ניתוקה מתחנת החלל. הם היו שייכים לפרויקטים שונים.

### לוויינים ששוגרו ב-25 ביוני
השיגור בוצע מכן שיגור LC-39A בנמל החלל קייפ קנוורל בעזרת משגר פאלקון כבד. שוגרו 26 לוויינים.

### לוויינים ששוגרו ב-5 ביולי
השיגור בוצע מכן שיגור 1S בקוסמודרום ווסטוצ'ני בעזרת משגר סויוס 2.1B. שוגרו 32 לוויינים.

### לוויינים ששוגרו על חללית מטען Cygnus CRS NG-12 ב-2 בנובמבר
השיגור בוצע מכן שיגור LA-0A בנמל החלל האזורי המרכז-אטלנטי בעזרת משגר אנטארס. בחללית היו 13 לויינים שחלקם הועברו לתחנת החלל ושוחררו למסלול על ידי צוות התחנה וחלקם שוחררו למסלול ישירות מחללית מטען לאחר ניתוקה מתחנת החלל.

### לוויינים ששוגרו על חללית מטען Dragon CRS-19 ב-5 בדצמבר
השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. שוגרו 12 לוויינים.

## חקר גרמי שמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
Vultures (שיר)

"**Vultures**" הוא שיר של סופרגרופ ההיפ הופ האמריקאי , המורכב מהראפרים האמריקאים קניה וסט וטיי דולה סיין, בהשתתפות הראפרים האמריקאים באמפ ג'יי וליל דורק. זה הסינגל המוביל מתוך אלבומם המשותף של הצמד, *[[Vultures 1]]*. לאחר שהושמע בתוכנית Power 92 Chicago ברדיו WPWX שישה ימים לפני צאתו, הוא יצא באופן עצמאי על ידי הצמד ב-22 בנובמבר 2023. השיר נכתב על ידי וסט וטיי דולה סיין והופק על ידי השניים יחד עם אמבזה, גוסטב רודמן, אוג'יבולטה ו-Marlonwiththeglasses.

## רקע והוצאה
ב-23 באוקטובר 2023, טיי דולה סיין הכריז על אלבומו המשותף עם וסט, תחת שם הצמד  לצד הכרזה על מסיבות האזנה. האירועים לא התקיימו. השיר "Vultures" הוכרז מאוחר יותר על ידי די ג'יי פאריס כי יושמע בתוכנית הרדיו שלו, Power 92 Chicago. בגרסה זו של השיר השתתפו וסט, טיי דולה סיין, באמפ ג'יי וליל דורק. השיר יצא לאור לפלטפורמות הסטרימינג ב-22 בנובמבר 2023, ללא ליל דורק. בעקבות תגובה של מעריצים להסרתו מהשיר, גרסה של השיר בהשתתפות דורק יצאה ב-23 בנובמבר 2023.

## מחלוקת
"Vultures" מכיל מילים אודות אמירותיו האנטישמיות של וסט בעבר: "איך אני אנטישמי? זיינתי כלבה יהודיה" ("How I'm anti-semitic? I just fucked a Jewish bitch"). עם צאת השיר, המילים ספגו ביקורת מצד כלי תקשורת, שראו בהן אנטישמיות. מספר ימים לאחר מכן, עלה סרטון של וסט וכריס בראון יחד במסיבה בדובאי רוקדים וצוחקים יחד לצלילי השיר, שגרר גם הוא תגובה.

## מיקומי שיא

## קישורים חיצוניים

## הערות שוליים

קטגוריה:שירי קניה וסט
קטגוריה:שירי טיי דולה סיין
קטגוריה:שירי ליל דורק
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:מחלוקות במוזיקה
חוף זיקים

**חוף זיקים** ליד קיבוץ זיקים, הוא חוף ים הנמצא כקילומטר וחצי מערבית לקיבוץ זיקים שבמישור החוף הדרומי. החוף נמתח מאזור התעשייה הדרומי של אשקלון ועד גבול ישראל – רצועת עזה בדרום, ואורכו 4.3 קילומטרים.

חוף זה הוא חוף הים הדרומי ביותר של חופי ישראל שלאורך הים התיכון, ובחוף זה נשפך לים התיכון נחל שקמה.

## היסטוריה
במהלך השנים בוצעו ניסיונות חדירה ימיים רבים של מחבלי גדודי עז א-דין אל-קסאם, הזרוע הצבאית של ארגון הטרור חמאס מרצועת עזה. ב-8 ביולי 2014, יומו הראשון של מבצע צוק איתן ניסו לחדור חמישה מחבלי חמאס לחוף על מנת לבצע פיגוע טרור באזור זיקים ובסיס צה"ל באזור.

במתקפת הפתע על ישראל בשמחת תורה ה'תשפ"ד, 7 באוקטובר 2023, חדרו לחוף מחבלים רבים שביצעו את הטבח בחוף זיקים, בו נרצחו לפחות 19 אזרחים ישראלים. רוב המחבלים חוסלו שם, אך חלקם ששרדו המשיכו לבט"ר זיקים, ושם התרחש קרב זיקים בו נפלו 7 חיילי צה"ל ונהרגו כמה אזרחים שמצאו מקלט בבסיס.

לאחר הטבח הוכרזו החוף והשמורה סביבו כשטח צבאי סגור עד 16 באוקטובר 2025, אז נפתח מחדש לציבור לאחר ששוקם.

## גלריה

94746 zikim beach PikiWiki Israel.jpg
Zikim beach, 16 October 2025 05.jpg
Zikim beach, 16 October 2025 32.jpg
Zikim beach, 16 October 2025 25.jpg
Zikim beach, 16 October 2025 21.jpg
Zikim beach, 16 October 2025 17.jpg


## ראו גם
* הטבח בחוף זיקים
* קרב זיקים

## קישורים חיצוניים

## הערות שוליים

קטגוריה:ישראל: חופים
קטגוריה:זיקים
קטגוריה:מועצה אזורית חוף אשקלון
בוב קורלנד

**רוברט אלברט קורלנד** (באנגלית: **Robert Albert Kurland**; 23 בדצמבר 1924 – 29 בספטמבר 2013) היה שחקן כדורסל אמריקאי ששיחק בקבוצת פיליפס 66ers ובנבחרת ארצות הברית בעמדת הסנטר.

## קורות חייו
קורלנד נולד בסנט לואיס לאלברט ואדל. הוא למד בבית ספר התיכון ג'נינגס שם השתתף במסלול כדורסל.
## קריירת מכללות
רבים מבני משפחתו של קורלנד לא סיימו תיכון, וקורלנד היה הראשון במשפחתו שלמד בקולג'.
קורלנד היה חלק בלתי נפרד מהתארים הרצופים של הקבוצתו ב-NCAA בשנים 1945 ו-1946, ופעמיים רצוף נבחר לשחקן המצטיין של ליגת ה-NCAA, הוא עשה שיא עונתי של נקודות במצטבר של 643 נקודות, כולל 58 במשחק נגד אוניברסיטת סנט לואיס, במשחק בו שיחק לראשונה אד מקאולי. קורלנד ידוע כשחקן הראשון שהטביע במשחק כדורסל בקולג'.
בקולג', קורלנד היה פעיל בפעילויות רבות בקמפוס, כולל מועצת הסטודנטים, עבורה כיהן כנשיא בשנים 1945 ו-1946. הוא סיים תואר ראשון במדעים.
## קריירה ב-AAU
קורלנד מעולם לא שיחק כדורסל מקצועני, הוא ויתר על ההזדמנות לשחק ב-nba, כדי לשחק ב-A.A.U של פיליפס פטרוליום. קורלנד שיחק בין השנים 1946–1952 במדי פיליפס 66ers וזכה בשלוש אליפויות.

## באולימפיאדה
באולימפיאדת לונדון 1948 הוא הוביל את נבחרת הכדורסל של ארצות הברית למדליית הזהב. הוא היה שני בנבחרת בנקודות (אחרי אלכס גרוזה) כאשר ארצות הברית ניצחה את צרפת במשחק על מדליית הזהב, 65–21.
באולימפיאדת 1952 בהלסינקי נשא קורלנד את דגל ארצות הברית בטקס הפתיחה. הוא שוב היה כוח דומיננטי במשחק כאשר ארצות הברית ניצחה את ברית המועצות במשחק על מדליית הזהב, 36–25.

## חיים אישיים
קורלנד קיבל הכשרת ניהול לתואר שני באוניברסיטת סטנפורד. הוא היה לאיש מכירות בחברת הנפט פיליפס פטרוליום, שם שיחק גם כדורסל בליגה למקומות עבודה, ולאחר מכן שימש כמנהל שיווק בכיר. הוא מילא מגוון תפקידים, ביניהם כאלה שאחראים לפיתוח תחנות הדלק בשירות עצמי, צמיחת חטיבות החקלאות והפלסטיק וניהול יוזמות שיווק. האחריות התאגידית שלו לקחה את משפחתו לדנוור, ויצ'יטה, ממפיס, סינסינטי ואטלנטה. בסופו של דבר, הוא חזר עם משפחתו לברטלסוויל, אוקלהומה  שם שימש קורלנד כסגן ראש העיר וכחבר בוועדת העיר במשך מספר שנים. הוא פרש מפיליפס ב-1985.
קורלנד נבחר להיכל התהילה של הכדורסל ב-1961. בשנת 1996 הוא נכנס להיכל התהילה הלאומי של הספורט הפולני-אמריקאי.
קורלנד מת בביתו בפלורידה ב-29 בספטמבר 2013, בגיל 88. הוא הותיר אחריו את אשתו ברברה לה היה נשוי 62 שנים, ארבעת ילדיהם אלכס, רוס, דנה וברברה, ושבעה נכדים.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:כדורסלני אוניברסיטת המדינה של אוקלהומה
קטגוריה:כדורסלנים באולימפיאדת לונדון (1948)
קטגוריה:בוגרי אוניברסיטת סטנפורד
קטגוריה:מיזורי: כדורסלנים
קטגוריה:אמריקאים שנולדו ב-1924
קטגוריה:אמריקאים שנפטרו ב-2013
מגיל

**מגיל** (באנגלית: **Magill**) הוא שם משפחה ממוצא אירי, ממקור דומה לשם מקגיל.

קטגוריה:שמות משפחה איריים
שמורת הטבע רפטק

250px|ממוזער|בול של טורקמניסטן המוקדש לשמורת הטבע רפטק
**שמורת הטבע רפטק** (בטורקמנית: **Repetek goraghanasy**) היא שמורת טבע מדברית במחוז לבאפ בטורקמניסטן, במזרח מדבר קאראקום, סמוך לנהר אמו דריה. היא שוכנת כ-70 קילומטרים דרומית לטורקמנאבאט וידועה בזכות ה"זמזן" (כוח אפור). היא הוקמה בשנת 1928 למחקר ושימור של מערכת אקולוגית של מדבר חול, היא משתרעת על שטח של 346 קילומטרים רבועים.

השמורה צורפה לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית.

## גאוגרפיה ואקולוגיה
הנוף של השמורה צחיח, עם דיונות חול רחבות בגובה של כ-15–20 מטרים ואורך של 8–10 קילומטרים באזורים רבים, שטחים נרחבים של דיונות חול ושקעים דמויי עמקים. גובה ממוצע 185–200 מטרים מעל גובה פני הים. , נדיר ברוב חלקי מרכז אסיה מכסה כ-4.5% משטח השמורה. לקרקעות יש תת-קרקע חולית, אך בתוך השמורה צומחים "21 מיני עצים, 104 מיני עשבים, 8 מיני פטריות, מין אחד של אזוב, 68 מיני אצות קרקע ו-197 מיני פטריות".

## היסטוריה
התחנה המדעית של מדבר החול רפטק אורגנה ב-1912 בהחלטת החברה הגאוגרפית הרוסית, והשמורה הוקמה ב-1928 על בסיס התחנה המדעית. במהלך התקופה הסובייטית השמורה הייתה שייכת למכון המדבריות של האקדמיה למדעים של הרפובליקה הסובייטית של טורקמניסטן. רשימת הפרסומים המדעיים הנוגעים לתחנת מדבר החול רפטק ושמורת הביוספרה מאז 1982 עד 1991 כוללת כ-250 מאמרים (30% על מבנה נוף וגאוגרפיה, 20% על בוטניקה ו-50% על זואולוגיה).

המכון למדבריות, צמחייה ובעלי חיים של האקדמיה למדעים של טורקמניסטן הוקם בשנת 1962 כדי ללמוד על דרכים לטייב אדמות מדבריות לשימוש כלכלי בשמורה. במקום קיים מוזיאון.

## מצב הגנה
שמורת הביוספרה המדינתית רפטק היא חלק מאזור עופות חשוב (IBA) ומאז 1979 נמצאת בפיקוח של אונסק"ו, אך "האתר נמצא בניהולו של המשרד להגנת הטבע של טורקמניסטן". השמורה "תומכת במכלול השלם ביותר של מיני עופות האופייניים למדבר החול של הקאראקום" ו"יש בה אוכלוסייה חשובה של צבי הזפק (*Gazella subgutturosa*) אשר רשום כפגיע (VU) ברשימה האדומה של IUCN".

## אקלים
שמורת הביוספרה המדינתית רפטק היא בעלת אקלים מדברי (סיווג האקלים *BWk* בשיטת קפן), עם חורפים קרירים וקיץ חם מאוד. כמות המשקעים היא בדרך כלל מועטה ולא קבועה, והם יורדים בעיקר בחודשי החורף והסתיו. ב-28 ביולי 1983, נמדדה בשמורת הביוספירה המדינתית רפטק טמפרטורה של 50.1 מעלות צלזיוס, שהיא הטמפרטורה הגבוהה ביותר שנרשמה אי פעם בטורקמניסטן ובברית המועצות לשעבר, וגבוהה מהטמפרטורות הגבוהות שנרשמו אי פעם באירופה או באמריקה הדרומית.

## קישורים חיצוניים


* Nomination Text - UNESCO site
* Repetek Biosphere Reserve, Turkmenistan – UNESCO site
* Repetek Biosphere State Reserve – UNESCO site


## הערות שוליים

קטגוריה:טורקמניסטן: גאוגרפיה
חמימות חולפת

"**חמימות חולפת**" הוא שיר שהוקלט על ידי הזמרת-יוצרת הישראלית דנה ברגר. הוא יצא לאור במאי 1998, בהוצאת חברת התקליטים NMC יונייטד אנטרטיינמנט, כסינגל השלישי מתוך האלבום. את השיר כתבה והלחינה ורד קלפטר להפקה מוזיקלית של יובל שפריר.

השיר הגיע למקום ה-14 במצעד העברי השבועי של רשת ג'.

## רקע וכתיבה
השיר נכתב והולחן על ידי ורד קלפטר והופק על ידי יובל שפריר. אף על פי שהוא לא הצליח במצעדים השבועיים בישראל בתקופה בה יצא, הוא דורג במקום ה-31 בהמצעד העברי השנתי של רשת ג'. בשנת 2000 ביצעה ביחד עם המוזיקאי הישראלי חמי רודנר את "חמימות חולפת" בהופעה חיה.

השיר עלה לרשת הזרמת המדיה ספוטיפיי, שם הצליח לצבור למעלה מ-400 אלף השמעות.

## וידאו קליפ
הווידאו קליפ הרשמי של השיר פורסם לראשונה ביוטיוב ב-21 בפברואר 2011. הוא צולם בשחור-לבן בתל אביב-יפו.

נכון לדצמבר 2023 עומד מונה הצפיות של הקליפ על למעלה מ-400 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה ברגר
קטגוריה:שירים באנגלית
קטגוריה:שירים שנכתבו על ידי ורד קלפטר
קטגוריה:שירים שהולחנו על ידי ורד קלפטר
קטגוריה:שירים שהופקו על ידי יובל שפריר
קטגוריה:וידאו קליפים בשחור-לבן
קטגוריה:שירים על מין מזדמן
קטגוריה:שירים על רגשות
קטגוריה:סינגלים בהוצאת NMC יונייטד אנטרטיינמנט
אאוג'ניו הנקה

**אאוג'ניו הנקה** (באיטלקית: **Eugenio Henke**; 15 בנובמבר 1909 – 4 בפברואר 1990) היה אדמירל איטלקי אשר כיהן כראש מטה ההגנה (מקביל לרמטכ"ל) בין השנים 1972–1975.

## ביוגרפיה
הנקה נולד בג'נובה ב-15 בנובמבר 1909. הוא למד באקדמיה הימית המלכותית בליבורנו, וב-1931 החל לשרת בצי המלכותי האיטלקי. עם פרוץ מלחמת העולם השנייה, הוא שימש כסגן מפקד המשחתת וינצ'נזו ג'יוברטי (Vincenzo Gioberti). הוא לחם בקרב כף מטפן, קרב קלבריה וקרב כף ספרטיבנטו. לאחר שאיטליה החליפה צדדים במלחמה בספטמבר 1943, הנקה הצליח להימנע מלכידה בידי הגרמנים, ולהוביל את המשחתת שלו לפורטו טורס שם נכנע לכוחות בעלות הברית.

הנקה הצטרף לכוחות האיטלקיים שלחמו לצד בעלות הברית, ומונה למפקד רודפת הצוללות "סנט אפונסו". בנובמבר 1943 הוא מונה לראש אגף ההדרכה בפיקוד ספינות הטורפדו של הצי האיטלקי. הוא המשיך לכהן בתפקיד עד 1947, אז מונה לסגן ראש מטה ההגנה (מקביל לרמטכ"ל). בשנה שלאחר מכן הוא מונה למפקד פריגטה. בדצמבר 1951 הוא מונה למפקד שייטת הקורבטות ה-1. ב-1953 החל לשרת במשרד ההגנה. ב-1954 הוא מונה למפקד בסיס הצי ברומא. בדצמבר 1960 הוא הועלה לדרגת אדמירל עורפי. בדצמבר 1964 הוא הועלה לדרגת אדמירל די דיוויזיוני ומונה למפקד הדיוויזיה הימית ה-4. ב-1965 הוא מונה למפקד ה-SISMI (שירות המודיעין האיטלקי).

בתקופת כהונתו כראש המודיעין, חקר הנקה את הפיצוץ בפיאצה פונטנה, שבו נהרגו 17 איש. ב-1970 הוא הועבר לשמש כמפקד מרכז הים התיכון של נאט"ו. ב-31 ביולי 1972 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1975. הוא היה הראשון בתולדות התפקיד, שהגיע משורות הצי. הוא נפטר ברומא ב-4 בפברואר 1990.

## קישורים חיצוניים

* אאוג'ניו הנקה באתר משרד ההגנה האיטלקי

קטגוריה:אדמירלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים מעוטרי אות לגיון ההצטיינות
קטגוריה:איטלקים שנולדו ב-1909
קטגוריה:איטלקים שנפטרו ב-1990